Diari Oficial de la Generalitat Valenciana


Sumari del DOGV 6307, del 09-07-2010 (2010/7859)

Subhasta per a l'explotació d'una àrea de pícnic, bar i terrassa a l'àrea recreativa del Pla de Lluc, al terme municipal de Serra.
----------------------------------------------------------------------------------------------------------------------------------

### Dades del document

Número de DOGV
:   6307

Data del DOGV
:   09-07-2010

Secció del DOGV
:   V. ANUNCIS - B) LICITACIÓ I ADJUDICACIÓ DE CONTRACTES

Número del document
:   2010/7859


Data del document
:   24-06-2010

Organisme emissor
:   Conselleria de Medi Ambient, Aigua, Urbanisme i Habitatge

Tipus de document
:   Subhasta

Descriptors 

:   * contracte administratiu

Subhasta per a l'explotació d'una àrea de pícnic, bar i terrassa a l'àrea recreativa del Pla de Lluc, al terme municipal de Serra. [2010/7859]  
1. Objecte de l'anunci  
Subhasta per a l'explotació de l'àrea de pícnic, bar i terrassa sítia a l'àrea recreativa coneguda com el Pla de Lluc, dins de la forest d'utilitat pública núm. 13, denominada Portaceli, al terme municipal de Serra, propietat de la Generalitat, per un preu d'eixida de 120,00 € anuals més IVA per a 10 anys.  
2. Condicions generals de l'aprofitament  
La subhasta s'ha d'adjudicar i s'ha de regir tenint en compte el que disposa la Llei 3/1993, de 9 de desembre, forestal de la Comunitat Valenciana, en els articles 30 i següents del reglament de la llei, i hi són aplicables el plec general de condicions facultatives pel qual es regeix l'execució dels aprofitaments a les forests esmentades anteriorment a càrrec d'aquesta Conselleria de Medi Ambient, Aigua, Urbanisme i Habitatge, publicat en el Butlletí Oficial de la Província de 5 de juliol de 1975; el Decret 485/1962, de 22 de febrer, pel qual s'aprova el Reglament de forests; la Llei 43/2003, de 21 de novembre, modificada per la Llei 10/2006, de 20 d'abril, de forests, i els plecs de condicions particulars i economicoadministratives elaborats per la Generalitat, entitat propietària de la forest.  
3. Capacitat  
Només estan capacitades les persones naturals o jurídiques, espanyoles o estrangeres, que tinguen plena capacitat d'obrar, no estiguen incurses en una prohibició de contractar i acrediten la seua solvència econòmica, financera i tècnica o professional.  
4. Proposicions  
S'han de presentar en dos sobres tancats.  
4.1. Sobre A; documentació administrativa.  
Ha de contenir la documentació següent:  
4.1.1. Document que acredite la personalitat jurídica del licitador i, si és el cas, la representació del firmant de la proposició, com també el compliment de les condicions de solvència econòmica, financera, tècnica i professional.  
4.1.2. Declaració jurada en què el licitador firme, sota la seua responsabilitat, no trobar-se inclòs en cap cas d'incapacitat o incompatibilitat que preveu la Llei de contractes del sector públic i totes les normes que la desenvolupen, i que es troba al corrent de les seues obligacions tributàries i de pagaments a la Seguretat Social, segons el model que s'adjunta a aquest anunci com a annex II.  
4.1.3. Document d'alta d'activitat professional per a l'exercici de la restauració a Espanya.  
4.2. Sobre B: oferta econòmica.  
La qual ha de contenir sols i exclusivament la proposició econòmica, d'acord amb el model que s'adjunta com a annex I, que ha de ser degudament emplenat.  
5. Lloc i termini de presentacions de les ofertes  
El termini per a la presentació de les ofertes és de 15 dies hàbils comptadors des de l'endemà de la publicació d'aquest anunci en el Diari Oficial de la Comunitat Valenciana.   
Els sol·licitants han de presentar l'oferta i la documentació corresponent en el registre de la Direcció Territorial de la Conselleria de Medi Ambient, Aigua, Urbanisme i Habitatge a València, o en qualsevol de les formes previstes en l'article 38.4 de la Llei 30/1992, de règim jurídic de les administracions públiques i del procediment administratiu comú.  
Igualment, les ofertes poden ser enviades per correu certificat, i en aquest cas el licitador ha de justificar la data d'imposició de l'enviament a les oficines de correus i anunciar a l'òrgan de contractació la remissió de l'oferta mitjançant tèlex, telegrama o telefax en el mateix dia.  
Sense la concurrència d'aquests requisits, l'oferta no serà admesa si és rebuda per l'òrgan de contractació després de la data d'acabament del termini assenyalat en l'anunci. Transcorreguts, no obstant això, els deu dies naturals següents a la indicada data sense haver-se rebut l'oferta aquesta no serà admesa en cap cas.  
No s'acceptaran aquelles proposicions que tinguen omissions, errors o ratllades que impedisquen conéixer clarament tot allò que l'administració estime fonamental per a l'oferta.  
6. Lloc, data i hora de realització de la subhasta  
La subhasta s'ha de realitzar a les 12 hores a la seu de la Direcció Territorial de la Conselleria de Medi Ambient, Aigua, Urbanisme i Habitatge a València, c/ de Gregori Gea, 27, 5ª planta, als 20 dies hàbils comptadors des de l'endemà de la publicació d'aquest anunci en el Diari Oficial de la Comunitat Valenciana. Cas de resultar deserta la primera subhasta, se n'efectuarà la segona, sota els mateixos tipus de taxació i condicions, deu dies hàbils després, sense necessitat de comunicació prèvia.  
7. Garantia definitiva  
L'adjudicatari està obligat a efectuar un depòsit en la Conselleria d'Economia, Hisenda i Ocupació, en forma d'aval o en metàl·lic, de 3.000 € a disposició de la Direcció Territorial de la Conselleria de Medi Ambient, Aigua, Urbanisme i Habitatge, per a respondre del bon ús de les instal·lacions i les eines que se li lliuren, segons inventari.  
8. Tribunals  
Els litigis derivats d'aquest contracte s'han d'entendre sempre sotmesos als tribunals competents amb jurisdicció a València.  
9. Supletori  
En allò no previst en aquest plec, cal ajustar-se al que disposa la Llei 30/2007, de 30 d'octubre, de contractes del sector públic.  
València, 24 de juny de 2010.- El director territorial: Vicente Collado Capilla.  
Annex I  
MODEL DE PROPOSICIÓ  
El Sr./la Sra. \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_, proveït/da del DNI/NIF núm.\_\_\_\_\_\_\_\_\_\_\_\_\_\_\_\_\_\_\_\_, expedit a \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_, amb domicili a \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_, en nom propi o en representació d\_\_\_\_\_\_\_\_\_\_\_\_\_\_\_\_\_\_\_\_\_\_, assabentat/da dels plecs de Condicions Tècniques-Facultatives i Economico-Administratives per a contractar mitjançant subhasta l'aprofitament de les instal·lacions de l'àrea de pícnic, el bar i la terrassa a l'àrea recreativa del Pla de Lluc, es compromet a satisfer la quantitat d \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ - (en número i lletra), i es compromet a l'exacte compliment de quantes determinacions es consignen en els plecs.   
(Lloc, data i firma del proponent)  
Annex II  
MODEL DE DECLARACIÓ JURADA  
(INCOMPATIBILITAT O INCAPACITAT)  
El Sr./la Sra. \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_, proveït/da del DNI/NIF núm.\_\_\_\_\_\_\_\_\_\_\_\_\_\_\_\_\_\_\_\_, expedit a \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_, amb domicili a \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_, en nom propi o en representació d \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_, declara sota jurament no trobar-se incurs/a en cap de les incapacitats, incompatibilitats i prohibicions que preveu la Llei de contractes del sector públic, i es troba, així mateix, al corrent del compliment de les obligacions tributàries i amb la Seguretat Social imposades per les disposicions vigents.  
(Lloc, data i firma del proponent)